
DĖL TARPTAUTINIO VIEŠOJO PIRKIMO „VIDAUS PATALPŲ IR LAUKO TERITORIJOS VALYMO IR PRIEŽIŪROS PASLAUGOS (SSC „AUKŠTAITIJA“)“, VYKDOMO ATVIRO KONKURSO BŪDU, SPECIALIŲJŲ SĄLYGŲ PAAIŠKINIMO / PATIKSLINIMO








[bookmark: _Hlk239940143]Panevėžio miesto savivaldybės kontroliuojamų (valdomų) perkančiųjų organizacijų viešiesiems pirkimams vykdyti komisija (toliau – Komisija), atsakydama į tiekėjo pašymą / paklausimą, gautą tarptautiniame viešajame pirkime „Vidaus patalpų ir lauko teritorijos valymo ir priežiūros paslaugos (SSC „Aukštaitija“)“, vykdomame atviro konkurso būdu, teikia pirkimo sąlygų paaiškinimus / patikslinimą.
1. Klausimas (cituojama, kalba netaisyta): „Kad nusimatyti higienos priemonių kiekį, reikia preliminaraus lankytojų skaičiaus per dieną, per mėnesį; Taip pat darbuotojų skaičiaus.“
Atsakymas: Paaiškiname, kad objektas yra naujai atidaromas, todėl planuojamo lankytojų skaičiaus per dieną ar per mėnesį Užsakovas šiuo metu negali pateikti. Lankytojų srautai priklausys nuo sporto mokyklų treniruočių ir plaukimo pamokų grafikų, viešųjų lankytojų, SPA zonos, sporto salių, grupinių užsiėmimų bei kitų veiklų intensyvumo.
Projektiniuose sprendiniuose numatyta apie 292 persirengimo spinteles, kurios atspindi vienalaikį objekto pajėgumą, tačiau nėra laikomos planuojamu dienos lankytojų skaičiumi.
Planuojamas nuolatinių darbuotojų skaičius – apie 20 darbuotojų. Papildomai objekte dirbs treneriai ir kiti paslaugų teikėjai, tačiau jų skaičius šiuo metu nėra galutinai nustatytas.
2. Klausimas (cituojama, kalba netaisyta): „Kiek papildomų renginių per metus kur naudojami papildomi įkainiai?“
Atsakymas: Paaiškiname, kad šiuo metu tikslus papildomų renginių skaičius nėra žinomas. Renginiai bus organizuojami pagal faktinį poreikį.
3. Klausimas (cituojama, kalba netaisyta): „Ar dirbama visomis šventinėmis dienomis (nauji metai, Kalėdos, Velykos?)“
Atsakymas: Taip. Planuojama, kad objektas dirbs ir valstybinių švenčių dienomis. Šiomis dienomis gali būti taikomas trumpesnis darbo laikas arba savaitgalio darbo grafikas. Galutinis darbo laikas bus patvirtintas prieš objekto veiklos pradžią.
4. Klausimas (cituojama, kalba netaisyta): „Ar mokama visada fiksuota mėnesio suma, įskaitant kai keičiamas vanduo baseinuose, vasaros laikotarpiu ar kokiu kitu atveju?“
Atsakymas: Taip. Atsiskaitymai vykdomi pagal sutartyje nustatytą fiksuotą mėnesinį įkainį. Techninėje specifikacijoje numatyti darbai, įskaitant planinius baseinų valymo darbus, įeina į paslaugos apimtį, išskyrus atvejus, kai Techninėje specifikacijoje numatyti atskirai apmokami papildomi darbai.
5. Klausimas (cituojama, kalba netaisyta): „Kiek kartų per mėnesį ar metus bus išleidžiamas kiekvienas baseinas?“
Atsakymas: Planuojama, kad 25 m ir 50 m sportiniai baseinai bus visiškai išleidžiami po vieną kartą per metus, vasaros laikotarpiu.
6. Klausimas (cituojama, kalba netaisyta): „Ar išleidus vandenį iš baseinų veikia kita sporto centro dalis, sporto salės ir kt.“
Atsakymas: Taip. Baseinų išleidimo ir planinių profilaktikos darbų metu kitos sporto centro erdvės (sporto salės, administracinės patalpos ir kitos zonos) planuojamos eksploatuoti įprasta tvarka.
7. Klausimas (cituojama, kalba netaisyta): „Koks sporto centro darbo laikas? Vasaros darbo laikas?“
Atsakymas: Šiuo metu planuojamas darbo laikas:
• I–V – 06:00–22:00;
• VI–VII – 08:00–21:00.
Užsakovas pasilieka teisę darbo laiką koreguoti pagal faktinius lankytojų srautus ir objekto eksploatacijos poreikius. Vasaros darbo laikas šiuo metu nėra nustatytas.
Šis pirkimo sąlygų paaiškinimas skelbiamas Centrinėje viešųjų pirkimų informacinėje sistemoje prie pirkimo dokumentų („Pirkimo dokumentai“).





Skyriaus vedėja 			             	                                          Jolanta Valužienė

















Originalas nebus siunčiamas

[bookmark: _Hlk26887879]
Monika Kunšteinienė, tel. (0 45) 469 740, el. p.  monika.kunsteiniene@panevezys.lt
	
Biudžetinė įstaiga 
Laisvės a. 20, LT-35200 Panevėžys
Interneto svetainė https://www.panevezys.lt
	
Tel. + 370 45 501 360
E. pristatymas 288724610
El. p. administracija@panevezys.lt

	
Duomenys kaupiami ir saugomi Juridinių asmenų registre
Kodas 288724610



image1.png




